Babelscape/SREDFM huggingface dataset:
Ασπασία Απέργη

Η Ασπασία Απέργη (Αθήνα 1910 - Αθήνα 1988) ήταν πρωταθλήτρια της αντισφαίρισης και της επιτραπέζιας αντισφαίρισης. Σε λίστες νικητών αναφέρεται και σαν "Ασπασία Καλογεροπούλου" ή "Ασπασία Κυριακού" με τα επώνυμα των συζύγων της.

Ήταν κόρη του Ιπποκράτη και της Αικατερίνης Απέργη, παντρεύτηκε το 1936 τον Ανατόλιο Καλογερόπουλο και το 1943 τον Ιωάννη Κυριακό, και οι δύο μέλη του Ομίλου αντισφαίρισης Αθηνών του οποίου ήταν μέλος και η ίδια. Αγωνίστηκε για 32 έτη από το 1924 έως το 1958 που αποσύρθηκε από τα κορτς .

Στην καριέρα της και στο πανελλήνιο πρωτάθλημα ήταν πρώτη το 1946 το 1947 και το 1951, δεύτερη το 1935 και το 1939. Στο διπλό γυναικών πρώτη με συμπαίκτρια την Ίντζι Λενού ήταν το 1946, 1947, 1948, και το 1949, το 1951 πάλι πρώτη με συμπαίκτρια την Λένα Βούλτσου-Ράλλη, δεύτερη ήταν το 1929, 1935, 1939 και το 1953. Στο διπλό μεικτό ήταν δεύτερη το 1933 με συμπαίκτη τον Κίμων Ζάχο, το 1946 με συμπαίκτη τον Αλέξανδρο Οράτη, το 1950, 1951 με συμπαίκτη τον Ελευθέριο Ζαφειρίου, και με συμπαίκτη τον Γρηγοράκη το 1954.

Στο Εαρινό πρωτάθλημα του Πανελλήνιου ήταν πρώτη στο διπλό μεικτό το 1934, 1936 και το 1951 και δεύτερη το 1946, 1950 και το 1954. Στο πρωτάθλημα Αθηνών ήταν πρώτη στο απλό το 1946 και στο διπλό το 1946 και 1950, δεύτερη το στο μονό το 1947 και στο μεικτό το 1951. Στο πρωτάθλημα του ΟΑ Κηφισιάς ήταν πρώτη το 1948 στο μόνο και στο διπλό γυναικών.

Το 1948 συμμετείχε στους διεθνείς αγώνες της Κωνσταντινούπολης όπου ήταν πρώτη στο μεικτό διπλό με συμπαίκτη τον Λάζαρο Στάλιο και στο τουρνουά της Άγκυρας όπου ήταν πρώτη στο διπλό με συμπαίκτρια την Βούλτσου και δεύτερη στο μεικτό με συμπαίκτη τον Φαμέν.

Στην επιτραπέζιας αντισφαίριση είχε επιτυχίες στο εσωτερικό πρωτάθλημα του ΟΑΑ. Τιμήθηκε με το βραβείο "συμμετοχής στην Γ΄ Βαλκανιάδα" το 1970.
Αλεξάντερ φαν Μπρέντελ

Ο Αλεξάντερ φαν Μπρέντελ (φλαμανδικά: Alexander van Bredael, 1 Απριλίου 1663 - 14 Ιουλίου 1720) ήταν Φλαμανδός ζωγράφος γνωστός για τα ιταλικής τεχνοτροπίας τοπία και ρωπογραφίες με σκηνές από πανηγύρεις, αγορές βοοειδών και χωριών. Ήταν εξέχον μέλος της οικογένειας καλλιτεχνών φαν Μπρέντελ της Αμβέρσας.
Θάντι Νιούτον

Η Θάντι Νιούτον ("Thandie Newton", 6 Νοεμβρίου 1972) είναι Αγγλίδα ηθοποιός.

Γεννήθηκε το 1972 στο Λονδίνο και έχει καταγωγή από την Αγγλία και τη Ζιμπάμπουε. Ξεκίνησε από μικρή τον χορό, όμως ένας τραυματισμός στην εφηβεία την έστρεψε στην υποκριτική. Επίσης, πριν γίνει γνωστή, σπούδασε κοινωνική ανθρωπολογία στο Downing College του Κέιμπριτζ.

Έχει συμμετάσχει σε ταινίες και τηλεοπτικές σειρές, με πιο σημαντική την ταινία "Crash" του 2004, για την οποία κέρδισε το βραβείο BAFTA Β' γυναικείου ρόλου, καθώς και το βραβείο Satellite και το βραβείο Σωματείου Ηθοποιών από κοινού με όλο το καστ. Επίσης, έχει προταθεί για Χρυσή Σφαίρα Β' γυναικείου ρόλου για την ερμηνεία της στην τηλεοπτική σειρά Westworld.
Σάμιουελ Γκρίντλεϊ Χάου

Ο Σάμιουελ Γκρίντλεϊ Χάου (αγγλικά: "Samuel Gridley Howe", 10 Νοεμβρίου 1801 – 9 Ιανουαρίου 1876) ήταν Αμερικανός ιατρός ο οποίος υπήρξε πολέμιος της δουλείας στις ΗΠΑ, υποστηρικτής των επαναστατικών κινημάτων σε Ελλάδα, Γαλλία και Πολωνία στην Ευρώπη, και πρωτοπόρος στην εκπαίδευση των τυφλών καθώς και των ατόμων με ψυχική αναπηρία. Οργάνωσε επίσης το Ίδρυμα Πέρκινς ("Perkins Institution"), την παλαιότερη σχολή τυφλών των ΗΠΑ της οποίας υπήρξε ο πρώτος διευθυντής.

Το 1863, αγωνιζόμενος για την κατάργηση της δουλείας, υπήρξε μέλος της τριμελούς επιτροπής η οποία διορίστηκε από τον τότε υπουργό άμυνας των ΗΠΑ στην "Επιτροπή των Ελευθέρων Αμερικανών" ("American Freedmen's Inquiry Commission"), για την διερεύνηση των συνθηκών διαβίωσης των απελεύθερων σκλάβων στον αμερικανικό Νότο από την εποχή της Διακήρυξης της Χειραφέτησης και την κατάθεση προτάσεων ως προς την διευκόλυνση της μετάβασης των πρώην σκλάβων προς την ελευθερία. Πέρα από τις νότιες αμερικανικές πολιτείες, ο Χάου ταξίδεψε και στην τότε βρετανική επαρχία του Καναδά -στην περιοχή του σημερινού Οντάριο- όπου ζούσαν χιλιάδες πρώην σκλάβοι που είχαν δραπετεύσει από τις ΗΠΑ προς τα βρετανικά εδάφη μετά την κατάργηση της δουλείας από το Ηνωμένο Βασίλειο το 1833, και πήρε συνεντεύξεις από τους πρώην σκλάβους καθώς και τους αξιωματούχους της τοπικής αυτοδιοίκησης.
Αθλητικό Σωματείο Αστέρας Γλυκών Νερών

Ο Α.Σ. Αστέρας Γλυκών Νερών ("Αθλητικό Σωματείο Αστέρας Γλυκών Νερών") είναι ελληνικό αθλητικό σωματείο ποδοσφαίρου με έδρα τα Γλυκά Νερά Αττικής. Έτος ίδρυσης του είναι το 2005, ανήκει στην Ένωση Ποδοσφαιρικών Σωματείων Ανατολικής Αττικής και έχει κυρίαρχα χρώματα το μπλε και το άσπρο με έμβλημα ένα αστέρι. Αγωνίζεται στις εγκαταστάσεις των Γλυκών Νερών με συνθετικό χλοοτάπητα, όπου παράλληλα εδρεύει ο Ολυμπιακός Σχολή Ποδοσφαίρου Γλυκά Νερά, μέλος του δικτύου σχολών ποδοσφαίρου της Π.Α.Ε. Ολυμπιακός.
Ο Καίσαρας πρέπει να πεθάνει

Το Ο Καίσαρας πρέπει να πεθάνει (πρωτότυπος τίτλος: Cesare deve morire) είναι ιταλική ασπρόμαυρη ταινία του 2012 σε σκηνοθεσία και σενάριο των αδερφών Ταβιάνι. Βασίζεται στο θεατρικό έργο "Ιούλιος Καίσαρας" του Ουίλιαμ Σαίξπηρ.

Κέρδισε τη Χρυσή Άρκτο στο 62ο φεστιβάλ του Βερολίνου. Ήταν η πρόταση της Ιταλίας για την καλύτερη ξενόγλωσση ταινία στα 85α βραβεία Όσκαρ, ωστόσο δεν επελέγη.
Αλ Χαζίν

Ο Αλ Χαζίν (πλήρες όνομα "Αμπού Τζαφάρ Μουχάμαντ ιμπν Χασάν Χαζίν", , 900–971), ήταν Μουσουλμάνος αστρονόμος και μαθηματικός περσικής καταγωγής από την περιοχή του Χορασάν. Το έργο του αποτελείται από μελέτες σχετικά με την αστρονομία και την θεωρία αριθμών. Εργάζονταν στην πόλη Ρέι η οποία βρισκόταν υπό τον οίκο των Μπουγιδών την εποχή εκείνη. Την περίοδο 959/960, ο βεζύρης του Ρέι ανέθεσε στον Χαζίν την μέτρηση της λοξότητας της εκλειπτικής.

Ένα από τα έργα του Αλ Χαζίν, το "Πίνακες των δίσκων του αστρολάβου" ("αλ-Σαφά'ι") έγινε ιδιαίτερα δημοφιλές κατά τον Μεσαίωνα και είχε συχνές αναφορές από άλλα κατοπινά έργα. Στο έργο περιγράφονται τα αστρονομικά όργανα μέτρησης, ιδιαίτερα ο αστρολάβος και τα εξαρτήματα του. Βάσει των περιγραφών αυτών δημιουργήθηκε ένα αντίγραφο της συσκευής κατά τον 20ό αιώνα, αλλά χάθηκε στην Γερμανία κατά τον Β´ Παγκόσμιο Πόλεμο, διασώθηκε όμως φωτογραφία του οργάνου για περαιτέρω μελέτη..

Ο Αλ Χαζίν έγραψε επίσης σχολιασμό στην Αλμαγέστη του Κλαύδιου Πτολεμαίου, προτείνοντας αλλαγές στο γαιοκεντρικό σύστημα που περιέγραφε ο Πτολεμαίος.
Ντενί Γκετζ

Ο Ντενί Γκετζ (γαλλ.: "Denis Guedj", Σετίφ 1940 − Παρίσι 24 Απριλίου 2010), ήταν Γάλλος συγγραφέας, ειδικευμένος στην ιστορία και την εκλαΐκευση των μαθηματικών. Διετέλεσε καθηγητής στο Πανεπιστήμιο Paris VIII και ήταν επίσης ηθοποιός και σεναριογράφος.
Αλ Χαζίνι

Ο Αλ Χαζίνι (πλήρες όνομα "Αμπού αλ-Φαθ Αμπντ αλ-Ραχμάν Μανσούρ αλ Χαζίνι", , , 12ος αιώνας) ήταν μουσουλμάνος αστρονόμος, μαθηματικός, φυσικός και μηχανικός ελληνικής καταγωγής από την Μερβ, η οποία την εποχή εκείνη βρισκόταν στην περιοχή Χορασάν της Περσίας -περιοχή που αντιστοιχεί στο σημερινό Τουρκμενιστάν-, και αποτελούσε ένα από τα πνευματικά κέντρα του ισλαμικού κόσμου κατά τον Μεσαίωνα.
Μενελίκ Β΄

Ο Μενελίκ Β΄ (17 Αυγούστου 1844 - 12 Δεκεμβρίου 1913) ή Μενιλέκ ήταν αυτοκράτορας της Αιθιοπίας την χρονική περίοδο 1889 μέχρι 1913 οπότε η Αιθιοπία άρχισε να αποκτά χαρακτηριστικά ενιαίου κράτους και εθνική ταυτότητα.
...And the Circus Leaves Town

...And the Circus Leaves Town είναι ο τίτλος του τέταρτου άλμπουμ του αμερικάνικου heavy metal συγκροτήματος Kyuss, το οποίο κυκλοφόρησε στις 11 Ιουλίου του 1995 μέσω της δισκογραφικής εταιρείας Elektra Records.

Οι ηχογραφήσεις του δίσκου πραγματοποιήθηκαν στα Sound City Studios του Βαν Νούι της Καλιφόρνια τον Μάρτιο του 1995 με παραγωγό τον Κρις Γκος. Αυτό υπήρξε το μοναδικό άλμπουμ του συγκροτήματος στο οποίο τα τύμπανα έπαιξε ο Αλφρέντο Ερνάντεζ, ο οποίος αντικατέστησε τον Μπραντ Μπιορκ το 1993.

Το κομμάτι ""Catamaran" ήταν διασκευή στο τραγούδι των Yawning Man, του προηγούμενου σχήματος του Ερνάντεζ, ενώ το "Day One" κυκλοφόρησε αρχικά με το σινγκλ "Demon Cleaner"" και ήταν αφιερωμένο στα εναπομείναντα μέλη των Nirvana μετά την αυτοκτονία του Κερτ Κομπέιν.
Forbidden Siren 2

Το Forbidden Siren 2, γνωστό στην Ιαπωνία ως Siren 2 (ιαπωνικά: サイレン２, Χέπμπορν: "Sairen Tsū"), είναι βιντεοπαιχνίδι επιβίωσης τρόμου και μυστηρίου που αναπτύχθηκε από την εταιρία Project Siren και κυκλοφόρησε από τη Sony Computer Entertainment στην Ιαπωνία, την Ευρώπη και την Αυστραλία, αποκλειστικά για το PlayStation 2 το 2006. Αντίθετα με το πρώτο παιχνίδι της σειράς, του οποίου είναι η συνέχεια, δεν κυκλοφόρησε ποτέ στη Βόρεια Αμερική επειδή περιείχε πάρα πολλά στοιχεία της ιαπωνικής κουλτούρας, έτσι δεν εμπιστευόντουσαν το παιχνίδι για την αμερικανική αγορά.
Welcome to Sky Valley

Welcome to Sky Valley είναι ο τίτλος του τρίτου άλμπουμ του αμερικάνικου heavy metal συγκροτήματος Kyuss, το οποίο κυκλοφόρησε στις 28 Ιουνίου του 1994 μέσω της δισκογραφικής εταιρείας Elektra Records.

Οι ηχογραφήσεις του δίσκου πραγματοποιήθηκαν μέσα στο 1993 με παραγωγό τον Κρις Γκος και η κυκλοφορία του ήταν προγραμματισμένη για τις αρχές του 1994 μέσω της δισκογραφικής εταιρείας "Chameleon", αλλά στις 11 Νοεμβρίου του 1993 η εν λόγω εταιρεία διέκοψε την λειτουργία της. Τελικά, την κυκλοφορία ανέλαβε η "Elektra", προγραμματίζοντας την για τον Μάρτιο του ίδιου έτους, αλλά μία νέα αναβολή οδήγησε τελικά το άλμπουμ στα ράφια των δισκοπωλείων στα τέλη Ιουνίου του 1994.

Αυτός υπήρξε ο πρώτος δίσκος του μπασίστα Νικ Ολιβέρι με τους Kyuss, ο οποίος είχε αντικαταστήσει τον Σκοτ Ρίντερ το 1992. Στα κομμάτια του συμπεριλήφθηκε το ""Ν.Ο." των Across the River, με γκεστ συμμετοχή του κιθαρίστα Μάριο Λάλλι.

Το "Welcome to Sky Valley"" κατατάχθηκε στην 25η θέση των καλύτερων stoner άλμπουμ από το περιοδικό Rolling Stone, το Consequence of Sound το τοποθέτησε τέταρτο στην δική του λίστα και το "Metal Storm" στην πρώτη θέση της λίστας με τα εκατό καλύτερα stoner metal άλμπουμ.
Wretch

Wretch είναι ο τίτλος του πρώτου άλμπουμ του αμερικάνικου heavy metal συγκροτήματος Kyuss, το οποίο κυκλοφόρησε στις 23 Σεπτεμβρίου του 1991 μέσω της δισκογραφικής εταιρείας Dali Records.

Οι ηχογραφήσεις του δίσκου πραγματοποιήθηκαν από το 1989 ως το 1991 με παραγωγούς την Κάθριν Ένι και τον Ρον Κράουν. Τα κομμάτια του άλμπουμ αποτελούν μία μίξη παλιότερων ντέμο και νέου υλικού, κάτι που ξένισε τα μέλη του σχήματος οι οποίοι δήλωσαν ότι δεν θεωρούν το ""Wretch" ως το ντεμπούτο-άλμπουμ τους, αλλά τον διάδοχο του, "Blues for the Red Sun"".
Sons of Kyuss

Sons of Kyuss είναι ο τίτλος του ΕΡ του αμερικάνικου heavy metal συγκροτήματος Kyuss, το οποίο κυκλοφόρησε στις 19 Απριλίου του 1990 μέσω της δισκογραφικής εταιρείας Black Highway Music & Smash! Productions.

Η αρχική κυκλοφορία πραγματοποιήθηκε στον περιορισμένο αριθμό των πεντακοσίων αντιτύπων, τα οποία αποτελούν συλλεκτικό αντικείμενο για τους φίλους των Kyuss. Το ΕΡ επανεκδόθηκε σε μορφή CD το 1995 στην Γερμανία, μαζί με ζωντανά ηχογραφημένα κομμάτια από μία συναυλία τους.

Αυτή υπήρξε η πρώτη κυκλοφορία του συγκροτήματος και η μοναδική όσο έφεραν την ονομασία Sons of Kyuss. Μετά την αποχώρηση του μπασίστα Κρις Κοκρέλ, το συγκρότημα άλλαξε το όνομα του σε Kyuss στις αρχές του 1991.
Πίτερ φαν Μπρέντελ

Ο Πίτερ φαν Μπρέντελ (φλαμανδικά: Pieter van Bredael ή Peeter van Bredael, 1629 –1719) ήταν Φλαμανδός ζωγράφος, ο οποίος ειδικευόταν σε απεικόνιση σκηνών αγοράς και πανηγύρεων σε χωριά χωροθετημένων σε ιταλικού ύφους τοπία ή σε σύγχρονα, συνήθως αστικά, περιβάλλοντα.
Blues for the Red Sun

Blues for the Red Sun είναι ο τίτλος του δεύτερου άλμπουμ του αμερικάνικου heavy metal συγκροτήματος Kyuss, το οποίο κυκλοφόρησε στις 30 Ιουνίου του 1992 μέσω της δισκογραφικής εταιρείας Dali Records.

Οι ηχογραφήσεις του δίσκου πραγματοποιήθηκαν το 1992 στα "Sound City Studios" του Βαν Νούι της Καλιφόρνια με παραγωγό τον Κρις Γκος. 

Για την προώθηση του άλμπουμ, οι Kyuss περιόδευσαν με ονόματα όπως οι Faith No More, White Zombie και Danzig και στις αρχές του 1993 άνοιγαν τις εμφανίσεις των Metallica στην αυστραλιανή του περιοδεία. Παράλληλα, γυρίστηκαν βίντεο κλιπ για τα κομμάτια ""Green Machine" και "Thong Song", αλλά η κυκλοφορία του άλμπουμ απ΄την Dali Records περιόρισε τις πωλήσεις του στις 39.000 αντίτυπα.

Παρά τις χαμηλές πωλήσεις του, το "Blues for the Red Sun" επηρέασε την γενιά του stoner rock που ακολούθησε και θεωρείται ένα από τα σπουδαιότερα άλμπουμ του είδους, με το "Decibel Magazine" να το κατατάσσει τέταρτο στην λίστα του με τα είκοσι καλύτερα stoner rock άλμπουμ και το "Metal Storm" να το τοποθετεί στην ένατη θέση της λίστας με τα εκατό καλύτερα άλμπουμ του είδους. Επίσης, το περιοδικό Spin το τοποθέτησε στην δέκατη θέση της λίστας με "δέκα καλύτερα άλμπουμ που δεν ακούσατε το '92", ενώ δέκα χρόνια αργότερα το κατέταξε 36ο στα 40 καλύτερα άλμπουμ του heavy metal.
Γιόρις φαν Μπρέντελ

Ο Γιόρις φαν Μπρέντελ (φλαμανδικά: Joris van Bredael, 1 Ιανουαρίου 1661 - περ. 1706) ήταν Φλαμανδός ζωγράφος γνωστός για τις απόψεις πόλεων και τις σκηνές μάχης που απεικόνισε. Ήταν μέλος της επιφανούς οικογένειας καλλιτεχνών φαν Μπρέντελ.
Μόνικα Βίτι

Η Μόνικα Βίτι ("Monica Vitti", 3 Νοεμβρίου 1931) είναι Ιταλίδα ηθοποιός και σεναριογράφος.
Γιόζεφ φαν Μπρέντελ

Ο Γιόζεφ φαν Μπρέντελ (φλαμανδικά: Jozef van Bredael, Joseph van Bredael ή Josef van Bredael, 14 Αυγούστου 1688 - 2 Απριλίου 1739) ήταν Φλαμανδός ζωγράφος γνωστός για τα ιταλικού ύφους τοπία και τις ρωπογραφίες με σκηνές εκθέσεων, αγορών βοοειδών και χωριών.
Γιαν Φρανς φαν Μπρέντελ

Ο Γιαν Φρανς φαν Μπρέντελ (φλαμανδικά: Jan Frans van Bredael ή Jan Frans van Bredael ο πρεσβύτερος, 1 Απριλίου 1686 - 19 Φεβρουαρίου 1750) ήταν Φλαμανδός ζωγράφος γνωστός για τα τοπία, τις σκηνές μάχης και τους πίνακες με εφίππους. Εξέχον μέλος της τρίτης γενεάς της οικογένειας φαν Μπρέντελ της Αμβέρσας, δραστηριοποιήθηκε στη γενέτειρά του Αμβέρσα. Εργάστηκε, επίσης, στο Λονδίνο και στο Παρίσι, όπου απολάμβανε της υποστήριξης της αριστοκρατικής του πελατείας.
Ινστιτούτο Επιστημών του Γκραν Σάσσο

Το Ινστιτούτο Επιστημών του Γκραν Σάσσο (Gran Sasso Science Institute - GSSI) είναι πανεπιστήμιο με ειδικό ερευνητικό προσανατολισμό, στην πόλη Λ'Άκουιλα της Ιταλίας

Ιδρύθηκε το 2012 ως ένα ερευνητικό ίδρυμα τριτοβάθμιας εκπαίδευσης και κέντρο διδακτορικών και μεταδιδακτορικών ερευνητών ως κομμάτι του Ιταλικού κέντρου πυρηνικής φυσικής INFN, ενώ έχει γίνει αυτόνομο ίδρυμα από το 2016.
Κρίστιαν Κλιν

Ο Κρίστιαν Κλιν (γεν. 7 Φεβρουαρίου 1983) είναι Αυστριακός οδηγός αγώνων. Στη Φόρμουλα 1 
συμμετείχε απ' το 2004 μέχρι το 2006
με τις ομάδες Τζάγκουαρ Ρέισινγκ και Ρεντ Μπουλ Ρέισινγκ. Στο Πρωτάθλημα του 2004 έλαβε μέρος κανονικά σ' όλους τους αγώνες,
το 2005 μετείχε στους 15 απ' τους 19 αγώνες επειδή στους 4 τον είχε αντικαταστήσει ο Ιταλός δοκιμαστής Βιταντόνιο Λιούτσι και στο Πρωτάθλημα του 2006 μετείχε στους αγώνες απ' το Γκραν Πρι του Μπαχρέιν με το οποίο ξεκίνησε το Πρωτάθλημα μέχρι το Γκραν Πρι Ιταλίας. Μετά το τέλος του συγκεκριμένου αγώνα, ο αγωνιστικός διευθυντής της Ρεντ Μπουλ Κρίστιαν Χόρνερ του είπε πως θα τον αποδεσμεύανε απ το συμβόλαιο το οποίο είχε με την ομάδα κατόπιν αιτήσεως του ίδιου προκειμένου να σκεφτεί τι θα έκανε την επόμενη σεζόν. Τη θέση του πήρε ο Ολλανδός δοκιμαστής της ομάδας Ρόμπερτ Ντόορνμπος.
Γκοτούο

Η Γκοτούο (επίσης "Ότουα" ή "Ότουο", ISO 639-3: aaa, Ethnologue: "Ghotuo", Glottolog: "ghot1243") είναι Εντοειδής γλώσσα η οποία ομιλείται στην επαρχία Έντο της Νιγηρίας, κυρίως στις περιοχές Ουάν και Ακόκο-Έντο, από περίπου 9.000 ομιλητές.
Βιταντόνιο Λιούτσι

Ο Βιταντόνιο Λιούτσι(γεν στο Λοκοροτόντο της Ιταλίας στις 6 Αυγούστου του 1981) 
είναι Ιταλός οδηγός αγώνων. Απ' το 2005 μέχρι το 2011 αγωνίστηκε στη Φόρμουλα 1 με τις ακόλουθες ομάδες:
* Red Bull Racing
* Τόρο Ρόσο
* Force India και
* Hispania Racing Team.

Στις αρχές Φεβρουαρίου του 2012 ο αγωνιστικός διευθυντής της HRT ανακοίνωσε πως
τη θέση του 2ου μονοθεσίου της ομάδας θα την έπαιρνε τελικά ο Ινδός Ναρέιν Καρθικέγιαν με αποτέλεσμα ο Λιούτσι να
μείνει χωρίς θέση οδηγού.
Σημαινόμενο και σημαίνον

thumb|right|250px|Σημείο: Σημαινόμενο και σημαίνον.
Οι όροι σημαινόμενο και το σημαίνον πιο συχνά σχετίζονται με τη σημειωτική, η οποία ορίζεται από τα Λεξικά της Οξφόρδης ως «η μελέτη των σημείων και των συμβόλων και η χρήση ή η ερμηνεία τους». Ο Φερντινάν ντε Σωσσύρ, Ελβετός γλωσσολόγος, ήταν ένας από τους δύο ιδρυτές της σημειωτικής. Το βιβλίο του "Μαθήματα γενικής γλωσσολογίας"   θεωρείται ένα από τα πιο σημαντικά βιβλία που δημοσιεύθηκαν τον εικοστό αιώνα. Ο Σωσσύρ διατύπωσε ότι η γλωσσολογία έπρεπε να είναι ένας κλάδος της ευρύτερης επιστήμης της σημειωτικής και ότι ένα σημείο δεν ήταν μόνο ένας ήχος-εικόνα, αλλά και μια έννοια/ιδέα/αντίληψη. Έτσι χωρίζονται τα σημεία σε δύο κατηγορίες: το σημαίνον (ή "ήχος-εικόνα" - Γερμανικά: "Lautbild") και το σημαινόμενο (ή "έννοια, ιδέα, αντίληψη" Γερμανικά: "Vorstellung"). Για τον Σωσσύρ, το σημαινόμενο και το σημαίνον είναι καθαρά ψυχολογικές έννοιες, είναι κυρίως μορφές και όχι υπάρξεις και η σχέση μεταξύ τους είναι αυθαίρετη και συμβατική (ο Σωσσύρ ανέπτυξε την θεωρία για το "αυθαίρετο του γλωσσικού σημείου"). Το ίδιο αυθαίρετη είναι η σχέση ενός σημείου με ένα συγκεκριμένο αντικείμενο . Σήμερα, το σημαίνον ερμηνεύεται ως η υλική μορφή (κάτι που μπορεί κάποιος να δει, να ακούσει, να αγγίξει, να μυρίσει ή γευτεί) ενώ το σημαινόμενο ως μια πνευματική έννοια.
Ιερά Μητρόπολις Σάμου, Ικαρίας και Κορσεών

Η Ιερά Μητρόπολις Σάμου, Ικαρίας και Κορσεών είναι μια από τις Μητροπόλεις των λεγομένων «"Νέων Χωρών"». Έδρα της είναι η πόλη της Σάμου. Στη Μητρόπολη υπάγονται εκκλησιαστικά τα τρία νησιά Σάμος, Ικαρία, Φούρνοι και μικρότερα νησιά της περιοχής, τα οποία αποτελούσαν και διοικητικά μέχρι το 2010 τον Νομό Σάμου, ο οποίος με το πρόγραμμα «Καλλικράτης», που εφαρμόστηκε το 2011, καταργήθηκε και στη θέση του δημιουργήθηκαν οι δυο Περιφερειακές Ενότητες Σάμου και Ικαρίας, και έκτοτε η Μητρόπολη καλύπτει εκκλησιαστικά και τις δυο Περιφερειακές Ενότητες.
Καρούν Τσάντχοκ

Ο Καρούν Τσάντχοκ (γεν. στο Τσενάι της επαρχίας Ταμίλ Ναντού στις 19 Ιανουαρίου του 1984) είναι Ινδός οδηγός αγώνων. Το 2010 εντάχθηκε για 1η φορά στη Φόρμουλα 1 με την ομάδα της Hispania Racing Team. Στις 20 Ιουνίου 2010 ο αγωνιστικός διευθυντής της ομάδας Κόλιν Κόουλς 
ανακοίνωσε πως ο ένας απ' τους 2 οδηγούς της ομάδας, ο Βραζιλιάνος Μπρούνο Σένα δε θα λάμβανε μέρος στο Γκραν Πρι της Μεγάλης Βρετανίας και τη θέση του θα έπαιρνε ο Ιάπωνας δοκιμαστής Σάκον Γιαμαμότο. Αυτό πράγματι συνέβη. Τότε ο Κόουλς είχε τονίσει πως ο Γιαμαμότο θα έπαιρνε μέρος μόνο σ' εκείνο τον αγώνα. Όμως μετά το τέλος του αγώνα, βλέποντας πως ο Γιαμαμότο υποστηριζόταν από μεγάλους χορηγούς, αποφάσισε να του δώσει κι άλλες ευκαιρίες. Επειδή όμως ήταν δεδομένο πως ο Σένα θα επέστρεφε στη δράση στον επόμενο αγώνα ο οποίος ήταν το Γκραν Πρι Γερμανίας, εκείνος ο οποίος έπρεπε να αντικατασταθεί ήταν ο Τσάντχοκ. Λοιπόν ο Τσάντχοκ έκατσε στον πάγκο έχοντας πρώτα λάβει τη διαβεβαίωση πως θα συμμετείχε σε μερικούς απ' τους αγώνες του 2ου μισού του Πρωταθλήματος, όμως αυτό τελικά δεν έγινε.
Ρεάλ Σολτ Λέικ

Η Ρεάλ Σολτ Λέικ (αγγλικά: "Real Salt Lake") είναι αμερικάνικη επαγγελματική ποδοσφαιρική ομάδα μέλος της Western Conference της Μέιτζορ Λιγκ Σόκερ (MLS), με έδρα το στάδιο Ρίο Τίντο ("Rio Tinto Stadium") στο προάστιο Σάντυ του Σολτ Λέικ Σίτι την πρωτεύουσα της πολιτείας Γιούτα των Η.Π.Α. Ιδρύθηκε το 2004 και αγωνίζεται με τα χρώματα κόκκινο και άσπρο. Η αμερικάνικη ομάδα έχει κατακτήσει ένα MLS Cup το 2009 και δύο φορές το πρωτάθλημα της περιφέρειας (playoff) το 2009 και το 2013. Πρώτος σκόρερ στην ιστορία της ομάδας είναι ο 'Αλβαρο Σαμπορίο και πρώτος παίκτης σε συμμετοχές για τη Ρεάλ Σολτ Λέικ είναι ο διεθνής τερματοφύλακας της Νικ Ριμάντο, με τον Κάιλ Μπέκερμαν να ακολουθεί στη λίστα των συμμετοχών. Επίσης, στην ομάδα νέων "Real Salt Lake AZ," έχει αγωνιστεί και ο Έλληνας διεθνής τερματοφύλακας Δημήτρης Καλογεράκος.
Επεμβατική ακτινολογία

Επεμβατική ακτινολογία (IR), επίσης γνωστή ως αγγειακή και επεμβατική ακτινολογία (VIR) ή χειρουργική ακτινολογία είναι μια υποειδικότητα της ακτινολογίας που παρέχει ελάχιστα επεμβατικές μεθόδους θεραπείας ασθενειών σε κάθε σύστημα οργάνων. Αν και το εύρος των διαδικασιών που εκτελούνται από τους επεμβατικούς ακτινολόγους είναι μεγάλο, η βασική ιδέα πίσω από αυτές τις θεραπείες είναι η χρήση των πιο σύγχρονων, λιγότερο επεμβατικών τεχνικών που είναι διαθέσιμες, ώστε να ελαχιστοποιηθεί ο κίνδυνος για τον ασθενή και να βελτιώσει την αποτελεσματικότητα των επεμβάσεων. 

Ως εφευρέτες της αγγειοπλαστικής, οι επεμβατικοί ακτινολόγοι πρωτοστάτησαν στην σύγχρονη ελάχιστα επεμβατική ιατρική. Χρησιμοποιώντας ακτίνες Χ, αξονική τομογραφία, υπερηχογραφία, μαγνητική τομογραφία και άλλες απεικονιστικές μέθοδοι, οι επεμβατικοί ακτινολόγοι μπορούν να λαμβάνουν εικόνες που στη συνέχεια χρησιμοποιούνται για επέμβουν σε όλο σε όλο το σώμα. Οι διαδικασίες αυτές εκτελούνται συνήθως χρησιμοποιώντας βελόνες και ειδικούς λεπτούς σωλήνες που ονομάζονται καθετήρες, αντί να κάνουν μεγάλες τομές στο σώμα, όπως στην παραδοσιακή χειρουργική επέμβαση.

Πολλές παθήσεις οι οποίες παλιότερα απαιτούσαν μεγάλα χειρουργεία τώρα αντιμετωπίζονται απο τους επεμβατικούς ακτινολόγους με ελάχιστα επεμβατικές τεχνικές. Ελαχιστοποιώντας τις τομές μειώνονται οι λοιμώξεις και ο χρόνος αποκατάστασης των ασθενών.
Αλκυόνη Παπαδάκη

Η Αλκυόνη Παπαδάκη είναι Ελληνίδα συγγραφέας.
Γιαν Κόσσιερς

thumb|240px|Ευγενής σκηνή
Ο Γιαν Κόσσιερς (φλαμανδικά: Jan Cossiers, Αμβέρσα, 15 Ιουλίου 1600 - Αμβέρσα, 4 Ιουλίου 1671) ήταν Φλαμανδός ζωγράφος και σχεδιαστής. Οι πρώιμοι πίνακες του Κόσσιερς ήταν κατά τα πρότυπα των οπαδών του Καραβάτζο και θεματικά ήταν ρωπογραφίες. Καθώς η σταδιοδρομία του εξελισσόταν, θεματολογικά ζωγράφιζε πίνακες με ιστορικά και θρησκευτικά θέματα, καθώς και προσωπογραφίες. Ο Κόσσιερς ήταν ένας από τους κορυφαίους ζωγράφους της Αμβέρσας μετά τον θάνατο του Πέτερ Πάουλ Ρούμπενς το 1640 και ένας από τους πλέον αρχετυπικούς ζωγράφους της Φλάνδρας του 17ου αιώνα.
Εβάντερ Χόλιφιλντ

O Εβάντερ Χόλιφιλντ (γεν. 19 Οκτωβρίου 1962) ήταν επαγγελματίας πυγμάχος ο οποίος αγωνίστηκε απο το 1984 έως το 2014. 
Κατάφερε να γίνει ο αδιαφιλονίκητος παγκόσμιος πρωταθλητής σε δυο κατηγορίες: αυτή των μεσαίων και των βαρέων βαρών, δίνοντας του το προσωνύμιο "The Real Deal". Απομακρύνθηκε το 2011 σε ηλικία 50 ετών μέχρι που αποσύρθηκε επισήμως το 2014, στην ηλικία των 52, συγκαταλεγόμενος στους γηραιότερους αθλητές του χώρου. 
Ο Εβάντερ έχει συμμετάσχει μια φορά στους Παναμερικάνικους Αγώνες το 1983. στην Βενεζουέλα και μια φορά στους Ολυμπιακούς Αγώνες του 1984. , κατακτώντας το ασημένιο και το χάλκινο μετάλλιο αντίστοιχα.
Ύμνος της Γαλλικής Λεγεώνας των Ξένων

thumb|right|300px|Λεγεωνάριος ενώ παρελαύνει φορώντας τη γαλάζια κουβέρτα σα ζωνάρι στην μέση του και από πάνω λευκή ζώνη.
Ο Ύμνος της Γαλλικής Λεγεώνας των Ξένων, γνωστός και με το γαλλικό όνομα "Λα Μπουνταίν" είναι το επίσημο εμβατήριο της γαλλικής λεγεώνας των ξένων, και δημοφιλής στρατιωτικός ύμνος με αναφορές στη δυτική κουλτούρα.

Λα Μπουνταίν μεταφορικά είναι η αιματοβαμένη κουβέρτα του στρατιώτη, που την κουβαλάει τυλιγμένη στο σακίδιό του. Η μελωδία γράφτηκε πριν από την αναχώρηση της Λεγεώνας για το Μεξικό στη δεκαετία του 1860, και οι στίχοι προστέθηκαν προοδευτικά στη διάρκεια των γαλλο-πρωσικών πολέμων. Το τραγούδι εξυμνεί τα κατορθώματα των όπλων της Λεγεώνας σε διάφορους πολέμους. Υπό τους ήχους της μουσικής επιβάλεται στάση προσοχής, ενώ ο στρατός παρελαύνει σε βηματισμό 88 βημάτων ανά λεπτό.
Κυριάκος Τρούλιαλης

Ο Κυριάκος Τρούλιαλης, γεννημένος στην Θεσσαλονίκη στις 11 Νοεμβρίου του 1980, είναι Έλληνας πρώην καλαθοσφαιριστής. Έχει ύψος 1,80 μ. και αγωνιζόταν στη θέση του πόιντ γκαρντ.
Λεβάντα Κάμπελ

H Λεβάντα Κάμπελ ("αγγλικά : Lavender Letts - Campbell") ήταν Βρετανίδα αθλήτρια της αντισφαίρισης εκπροσωπώντας σε διεθνείς διοργανώσεις δύο διαφορετικές χώρες, την Ιρλανδία και την Ελλάδα. Γεννήθηκε στο Έσσεξ της Αγγλίας και ήταν κόρη του Σίδνεϊ Λετς.

Αρχικά γνωστή με το πατρικό της όνομα "Λεβάντα Λετς", και από τις 23 Μαΐου 1932 όταν και παντρεύτηκε στο Λονδίνο τον Σερ Σεσίλ Κάμπελ (Cecil Campbell) με το όνομα του συζύγου της, όπου ήταν ο καλύτερος Ιρλανδός τενίστας της εποχής του.

Από το 1922 ο άντρας της διέμενε και εργαζόταν στην Αίγυπτο, το 1932 διορίσθηκε νομικός γραμματέας του χρηματοοικονομικού συμβούλου για την αιγυπτιακή κυβέρνηση και η Λεβάντα με τον γάμο τους μετακόμισε στην Αίγυπτο. Εκεί η Λεβάντα αγωνίστηκε στα τοπικά διεθνεί τουρνουά όπου μέσω της ελληνική κοινότητας έγινε μέλος του ΟΑΑ και αγωνίστηκε στα Πανελλήνια πρωταθλήματα. Το 1934 χώρισε με τον σύζυγο της λόγω μοιχείας. 

Είχε συμμετάσχει στο Γουίμπλετον σαν εκπρόσωπος της Ιρλανδίας, στο απλό το 1929 και στο διπλό μεικτό με συμπαίκτη τον μετέπειτα σύζυγο της το 1928 και το 1929. Το 1929 είχε κατακτήσει το πρωτάθλημα της κομητείας του Δουβλίνου νικώντας στον τελικό την W. Monypenny 2-6 6-2 6-2.

Στο πανελλήνιο πρωτάθλημα ήταν πρώτη στο διπλό γυναικών το 1932 με συμπαίκτρια την Ίντζι Λενού, δεύτερη ήταν στο διπλό μεικτό το 1932 και το 1934 με συμπαίκτη τον Γιώργο Νικολαΐδη. Στο διεθνές πρωτάθλημα Ανατολικής Μεσογείου ήταν δεύτερη στο διπλό γυναικών το 1934 με συμπαίκτρια την Λενού. Δεύτερη ήταν στο εαρινό πρωτάθλημα το 1934 στο απλό γυναικών και στο διπλό μεικτό της ίδιας χρονιάς. Ήταν δεύτερη στην πανελλήνια κατάταξη γυναικών το 1933.
Μπικτόρια Κεντ

Η Μπικτόρια Κεντ (Victoria Kent, [bik.'to.ɾja 'kent], Μάλαγα, 6 Μαρτίου 1892 - Νέα Υόρκη, 25 Σεπτεμβρίου 1987) ήταν Ισπανίδα δικηγόρος και πολιτικός κατά τη διάρκεια της Δεύτερης Ισπανικής Δημοκρατίας. Αποτέλεσε μία εκ των πρωτοπόρων γυναικών της εποχής της σε θέματα εκπαίδευσης και πολιτικών δικαιωμάτων στην Ισπανία και μία από τις τρεις πρώτες που εκλέχθηκαν βουλευτίνες μαζί με την Κλάρα Κανποαμόρ και τη Μαργαρίτα Νέλκεν.
Ουίλιαμ Κάρλος Ουίλιαμς

O Ουίλιαμ Κάρλος Ουίλιαμς (· Ράδερφορντ, Νιου Τζέρσεϊ: 17 Σεπτεμβρίου 1883 – 4 Μαρτίου 1963) ήταν Αμερικανός μοντερνιστής ποιητής, συγγραφέας και γιατρός. Χρησιμοποίησε την ποιητική γλώσσα με τρόπο που αντικατόπτριζε το ρυθμό της σύγχρονης αμερικανικής ζωής. Αν και αυτό τον κατηύθυνε μερικές φορές «μέχρι τα όρια της αντι-ποίησης», ο Ουίλιαμς, συνδυάζοντας πραγματικό και εξωπραγματικό, «παρήγαγε μια ποίηση που ανήκει στους υψηλότερους τρόπους έκφρασης της σύγχρονης αμερικανικής παραγωγής». Το έργο του επηρέασε πολλούς νέους Αμερικανούς ποιητές των δεκαετιών του 1950 και '60, από τη Γενιά των Μπητ κυρίως και τον Άλλεν Γκίνσμπεργκ, που εντυπωσιάστηκαν από τo πόσο προσεγγίσιμη ήταν η γραφή του και πόσο ανοιχτός ο ίδιος ως μέντορας.
Συριακές Δημοκρατικές Δυνάμεις

Οι Συριακές Δημοκρατικές Δυνάμεις (αραβικά: قوات سوريا الديمقراطية , "Quwwāt Sūriyā al-Dīmuqrāṭīya", Κουρδικά: Hêzên Sûriya Demokratîk, Συριακά:ܚܝ̈ܠܘܬܐ ܕܣܘܪܝܐ ܕܝܡܩܪܛܝܬܐ, "Ḥaylawotho d'Suriya Demoqraṭoyto"), συντ. ως SDF ή QSD, είναι μια πολυεθνική και πολυθρησκευτική συμμαχία μεταξύ Κούρδων, Αράβων, Ασσυρίων, Αρμενίων, Τουρκμένων και Καυκάσιων πολιτοφυλάκων κατά τη διάρκεια του Συριακού Εμφυλίου Πολέμου.

Το SDF ιδρύθηκε τον Οκτώβριο του 2015, με αποστολή να αγωνιστεί για τη δημιουργία μιας κοσμικής, δημοκρατικής και ομοσπονδιακής Συρίας, κατά μήκος των εδαφών της Επανάστασης της Rojava/Ροζάβα στη βόρεια Συρία. Το σχέδιο για το Σύνταγμα του 2016 στην αυτονομημένη περιοχή της Ομοσπονδίας από τη Βόρεια Συρία – Ροζάβα υποδεικνύει το SDF ως την επίσημη αμυντική του δύναμη.

Ο πρωταρχικός αντίπαλος του SDF είναι οι Σαλαφιστες και οι ισλαμικοί φονταμενταλιστές των ομάδων που συμμετέχουν στον εμφύλιο πόλεμο ("the Army of Conquest", "Hawar Kilis Operations Room", Αλ Κάιντα, "Fatah Halab"), και ιδίως το Ισλαμικό Κράτος του Ιράκ και του Λεβάντε (ISIL). 
Το SDF έχει επικεντρωθεί κυρίως στο ISIL, κατακτώντας εδάφη σε σημαντικές περιοχές, όπως η Al-Hawl, το Shaddadi, το φράγμα του Tishrin και την πόλη Μανμπίτζ.
Γουλιέλμος Α΄ Σανούδος

Ο Γουλιέλμος Α΄ Σανούδος (Ιταλικά : "Guglielmo I Sanudo", πέθανε το 1323), 4ος Δούκας του Αρχιπελάγους (1303 - 1323) ήταν μεγαλύτερος γιος και διάδοχος του Μάρκου Β΄ Σανούδου.΄. Ο πατέρας του, αντί για την επικυριαρχία της Βενετίας, έδωσε όρκο υποτέλειας στον Βασιλιά της Νεαπόλεως Κάρολο Β΄ τον Χωλό. Έτσι όταν οι υποτελείς του προσπάθησαν να αυτονομηθούν, η Δημοκρατία της Βενετίας τους υποστήριξε. Οι βίαιες προσπάθειες του Γουλιέλμου Α΄ για να αποκαταστήσει την ενότητα του Δουκάτου απέτυχαν και η παρακμή του συνεχίσθηκε.
Φιορέντσα Σανούντο

Η Φιορέντσα (Ιταλικά : "Fiorenza Sanudo", πέθανε το 1371) από τον Οίκο των Σανούδων ήταν Δούκισσα του Αρχιπελάγους (1361 - 1371) σε συμβασιλεία με τον δεύτερο σύζυγο της Νικόλαο Β΄ Σανούδο "Σπετσαμπάντα". Η Φιορέντσα Σανούντο ήταν κόρη και διάδοχος του Δούκα του Αρχιπελάγους Ιωάννη Α΄ Σανούδου.
Νικόλαος Α΄ Σανούδος

Ο Νικόλαος Α΄ Σανούδος (Ιταλικά : "Niccolo", πέθανε το 1341) μέλος του Οίκου των Σανούδων και 5ος Δούκας του Αρχιπελάγους (1323 - 1341) ήταν μεγαλύτερος γιος και διάδοχος του Γουλιέλμου Α΄ Σανούδου. Πολέμησε στην καταστροφική Μάχη του Αλμυρού (15 Μαρτίου 1311) στο πλευρό του Δούκα των Αθηνών Γκωτιέ Ε΄ του Μπριέν που ήταν κουνιάδος του, ήταν ένας από τους ελάχιστους ευγενείς που δραπέτευσαν κερδίζοντας την ζωή και την ελευθερία του.
Εξανικό οξύ

Το εξανικό οξύ ή καπροϊκό οξύ (από τη λέξη "κάπρος" = τράγος) είναι οργανική χημική ένωση με μοριακό χημικό τύπο C6H12O2. Πιο συγκεκριμένα, το εξανικό οξύ είναι κορεσμένο καρβοξυλικό οξύ «ευθείας αλυσίδας» (ανήκει στα λεγόμενα αλκανικά οξέα). Είναι άχρωμο ελαιώδες υγρό με χαρακτηριστική οσμή που θυμίζει τράγο, τυρί και κερί. Είναι πράγματι ένα λιπαρό οξύ που βρίσκεται στη φύση σε διάφορα ζωικά λίπη και έλαια, και αποτελεί μία από τις ουσίες που δίνουν στο αποσυντιθέμενο σαρκώδες κάλυμμα του σπόρου του γκίγκο τη χαρακτηριστική δυσάρεστη οσμή. Εξανικό οξύ περιέχεται επίσης στη βανίλια. Η κυριότερη χρήση του οξέος είναι για την παρασκευή των εστέρων του, που χρησιμοποιούνται ως τεχνητά προσθετικά για άρωμα και γεύση, καθώς και στην παραγωγή άλλων παραγώγων του, όπως οι αλκυλφαινόλες. 

Τα άλατα και οι εστέρες του εξανικού οξέος είναι γνωστά ως εξανικά/εξανοϊκά ή ως καπροϊκά (αγγλ. "hexanoates" ή "caproates").

Δύο άλλα οξέα έχουν ονομαστεί από τη λέξη «κάπρος»: το καπρυλικό οξύ (με οκτώ άτομα άνθρακα στο μόριό του) και το καπρικό οξύ (με δέκα άτομα άνθρακα). Μαζί με το εξανικό οξύ, αυτά τα τρία αποτελούν το 15% του βάρους του βουτύρου (λίπους) του κατσικίσιου γάλακτος.

Το καπροϊκό, το καπρυλικό και το καπρικό οξύ (το καπρικό είναι στερεό, ενώ τα δύο πρώτα είναι λεπτόρρευστα υγρά) δεν χρησιμοποιούνται μόνο για τον σχηματισμό εστέρων, αλλά και αυτούσια ως προσθήκες στο βούτυρο, στο γάλα, στην κρέμα γάλακτος, στο ψωμί, στη μπύρα και σε άλλα τρόφιμα ως βελτιωτικά γεύσεως.
Ρόννυ

Ο Ρόννυ, (γερμ. Ronny, γενν. "Βόλφγκανγκ Ρόλοφφ", γερμ. "Wolfgang Roloff", 1930 - 2011), ήταν Γερμανός τραγουδιστής, συνθέτης και παραγωγός που γνώρισε τις μεγαλύτερες επιτυχίες του κατά τη δεκαετία του 1960.
Ρόκο Γκρανάτα

Ο Ρόκο Γκρανάτα (ιταλ. "Rocco Granata", γενν. το 1938) είναι ιταλός τραγουδιστής, συνθέτης και ακορντεονίστας.
Bésame Mucho

Το Bésame Mucho (Μπέσαμε Μούτσο, μτφρ.: "Φίλα με πολύ") είναι ισπανικό τραγούδι που γράφτηκε το 1940 από την μεξικάνα Κονσουέλο Βελάσκες. Από το 1944 και τα επόμενα χρόνια είναι ένα από τα περισσότερο εκτελεσμένα τραγούδια τον 20 αιώνα σε όλο τον κόσμο.
Τουτρακάν

Το Τουτρακάν (στα βουλγαρικά "Тутракан", αναφερόμενο σε ορισμένες περιπτώσεις ως "Τουρτουκάι" ή "Τουρτουκαϊά" σύμφωνα με την τουρκική και ρουμάνικη ονομασία) είναι πόλη ευρισκόμενη στα βορειοανατολικά της Βουλγαρίας, επί της νότιας όχθης του Δούναβη, στη Δοβρουτσά, εύφορο οροπέδιο ευρισκόμενο μεταξύ της Βουλγαρίας (όπου είναι επίσης γνωστό ως "Λουντογκόριε") και της Ρουμανίας.
Άρτουρι Ίλμαρι Βίρτανεν

Ο Άρτουρι Ίλμαρι Βίρτανεν ("Artturi Ilmari Virtanen", 15 Ιανουαρίου 1895 – 11 Νοεμβρίου 1973) ήταν Φινλανδός χημικός που βραβεύθηκε με το Βραβείο Νόμπελ Χημείας το 1945.

Ο Βίρτανεν επινόησε το ενσίρωμα AIV (ζωοτροφή), που βελτίωσε την παραγωγή γάλακτος, καθώς και μία μέθοδο συντηρήσεως του βουτύρου, το άλας AIV, που αύξησε τις εξαγωγές βουτύρου της Φινλανδίας.
ΑΛΟΥΜΥΛ Α.Ε.

Η ΑΛΟΥΜΥΛ Α.Ε. θεωρείται μια από τις μεγαλύτερες εταιρείες της χώρας στο κλάδο της πρώτης μεταποίησης, και πιο συγκεκριμένα στη διέλαση αλουμινίου, με τη λίστα να συμπληρώνεται ενδεικτικά από τις εταιρείες Exalco A.E , ΕΤΕΜ Α.Ε , ΕLVIAL A.E, EUROPA A.E , Aluminco A.Ε κλπ. Πιο συγκεκριμένα, η ΑΛΟΥΜΥΛ Α.Ε. είναι μια ελληνική βιομηχανία που εξειδικεύεται στον τομέα της έρευνας, ανάπτυξης και παραγωγής αρχιτεκτονικών συστημάτων αλουμινίου. Με έδρα την ΒΙ.ΠΕ. του Σταυροχωρίου Κιλκίς, η εταιρεία απασχολεί περισσότερους από 1800 εργαζομένους και δραστηριοποιείται παγκοσμίως, διαθέτοντας 32 θυγατρικές εταιρείες ανά τον κόσμο.
Αυρηλιανή Δακία

Η Αυρηλιανή Δακία ήταν πρώην επαρχία της Ανατολικής Ρωμαϊκής Αυτοκρατορίας ιδρυθείσα από τον Αυτοκράτορα Αυρηλιανό στον οποίον και όφειλε το όνομά της, έπειτα από την απόσυρση της ρωμαϊκής διοικήσεως και των στρατευμάτων από την Ρωμαϊκή Δακία το 271. Μεταξύ του 271/275 και του 285, η Αυρηλιανή Δακία κατελάμβανε το μεγαλύτερο τμήμα της σημερινής Ανατολικής Σερβίας και της Βουλγαρίας. Πρωτεύουσά της ήταν η "Σερδική" (σημερινή Σόφια). Ο Αυτοκράτορας Διοκλητιανός διαίρεσε την Αυρηλιανή Δακία σε δύο επαρχίες: την Μεσόγεια Δακία με επίκεντρο τη "Σερδική" και την Παραποτάμια Δακία (επρόκειτο για τον Δούναβη) με επίκεντρο την "Ρατιαρία" (σημερινό Άρτσαρ στην Βουλγαρία, σε κοντινή απόσταση από την πόλη Λομ: η γλωσσολογική εξέλιξη του "Ρατιαρία" σε "Άρτσαρ" καταδεικνύει φωνολογική ιδιαιτερότητα των αρωμανικών: το "a" το οποίο προηγείται του "r"). Στην συνέχεια, οι δύο αυτές “Δακίες” αποτέλεσαν, μαζί με τις επαρχίες της Δαρδανίας, της Κάτω Μοισίας και της Πρεβαλιτανίας, την "Επισκοπή της Δακίας", η οποία αφανίστηκε τον 7ο αιώνα με την μαζική εγκατάσταση Σλάβων και Βουλγάρων, οι οποίοι πήραν την θέση της αυτοκρατορικής εξουσίας στην περιοχή και υπερίσχυσαν των τοπικών ρωμαιοποιημένων Θρακών, προγόνων των Βλάχων.
Α΄ κατηγορία πετοσφαίρισης γυναικών Κύπρου 2015-16

Η Α΄ κατηγορία πετοσφαίρισης γυναικών Κύπρου 2015-16 ήταν η 39η έκδοση της Α΄ κατηγορίας πετοσφαίρισης της Κύπρου υπό την αιγίδα της Κυπριακή Ομοσπονδία Πετοσφαίρισης. Το πρωτάθλημα κέρδισε ο Απόλλων για 4η φορά στην ιστορία του.
Τζον Γκαρσία

Ο Τζον Γκαρσία (αγγλ.: "John Garcia", 4 Σεπτεμβρίου 1970) είναι Αμερικάνος τραγουδιστής και συνθέτης, γνωστός ως ιδρυτικό μέλος των Kyuss, Slo Burn και Unida.
Β΄ κατηγορία πετοσφαίρισης γυναικών Κύπρου 2015-16

Η Β΄ κατηγορία πετοσφαίρισης γυναικών Κύπρου 2015-16 ήταν η 10η έκδοση της Β΄ κατηγορία πετοσφαίρισης της Κύπρου. Το πρωτάθλημα κέρδισε η Αναγέννηση Δερύνειας.
Δραστηριότητα εκτός σκάφους

Ο [[Στήβεν Ρόμπινσον]] προσδεδεμένος στον [[Canadarm|ρομποτικό βραχίονα]] σε αποστολή [[Διαστημικό Λεωφορείο|διαστημικού λεωφορείου]] ([[STS-114]]), προκειμένου να επισκευάσει το σκάφος. Στο βάθος κάτω διακρίνεται το [[Κέρας της Αφρικής]].
Δραστηριότητα εκτός σκάφους ("Extravehicular activity, EVA") στην αστροναυτική ονομάζεται οποιαδήποτε δραστηριότητα που εκτελείται από έναν αστροναύτη έξω από ένα διαστημικό σκάφος το οποίο βρίσκεται πάνω από τη Γραμμή Κάρμαν. Συνήθως ως συνώνυμο του όρου χρησιμοποιείται από τα μέσα ενημέρωσης η φράση περίπατος στο διάστημα («spacewalk»), αλλά η EVA αφορά και τον χρόνο που πέρασαν οι αστροναύτες στην επιφάνεια της Σελήνης, έξω από τη σεληνάκατο (κοινή ονομασία «moonwalk»). Εξάλλου, εξαιτίας της αυξημένης επικινδυνότητας της παραμονής εκτός σκάφους σε σχέση με τον χρόνο στο διάστημα εντός του σκάφους, οι αστροναύτες δεν βγαίνουν στην κυριολεξία «για περίπατο» στο διάστημα, αλλά μόνο για να επιτελέσουν κάποια συγκεκριμένη εργασία ή εργασίες. Επιπλέον, κυριολεκτώντας, δεν είναι δυνατόν να "περπατήσει" κάποιος στο διάστημα.

Η έξοδος αστροναύτη στο διάστημα μπορεί να είναι είτε με πρόσδεση στο σκάφος τους (δια της οποίας ο αστροναύτης μπορεί είτε να προμηθεύεται οξυγόνο και ηλεκτρική ενέργεια, είτε όχι), είτε χωρίς πρόσδεση. Διαστημικός περίπατος με πρόσδεση έγινε για πρώτη φορά από τον Σοβιετικό αστροναύτη («κοσμοναύτη») Αλεξέι Λεόνοφ το 1965, ενώ χωρίς πρόσδεση έγινε μόλις το 1984. Σήμερα προτιμώνται οι έξοδοι με πρόσδεση, για λόγους ασφαλείας. Δραστηριότητες εκτός σκάφους έχουν πραγματοποιήσει μέχρι σήμερα αστροναύτες αρκετών εθνικοτήτων στα διαστημικά προγράμματα της ΕΣΣΔ/Ρωσίας, των ΗΠΑ και της Κίνας.
Ultramagnetic MCs

Οι Ultramagnetic MCs είναι αμερικάνικο συγκρότημα μουσικής χιπ χοπ με καταγωγή το Μπρονξ της Νέας Υόρκης. Σχηματίστηκε το 1984 από τον Kool Keith και αποτελείται από τον ίδιο και τους Ced Gee, TR Love, Moe Love, ενώ το 1990 προστέθηκε και ο DJ Jaycee. Το 1989, ανεπίσημο μέλος της μπάντας έγινε ο Tim Dog. Η μουσική της μπάντας σχετίζεται με ανορθόδοξο sampling, πολυσύλλαβες ρίμες, και περίεργα λυρικά σχήματα λόγου.
Γιώργος Χωραφάς

Ο Γιώργος Χωραφάς (γαλλικά: "Georges Corraface," 7 Δεκεμβρίου 1952) είναι Ελληνό-Γάλλος ηθοποιός, γιος του μαέστρου της ΕΛΣ Δημήτρη Χωραφά. Κατά την διεθνή του σταδιοδρομία έχει υποδυθεί ρόλους για τον κινηματογράφο και την τηλεόραση, μετά από πολλά χρόνια ως θεατρικός ηθοποιός στη Γαλλία. Κατοικεί μόνιμα στο Παρίσι όπου και γεννήθηκε, ενώ κατά την περίοδο 2005-2010 διετέλεσε διευθυντής του Διεθνούς Φεστιβάλ Κινηματογράφου Θεσσαλονίκης.
Κονσουέλο Βελάσκες

Η Κονσουέλο Βελάσκες (Consuelo Velázquez Τόρες) (21 Αυγούστου 1916, Σιουδάδ Γκουσμάν - 22 Ιανουαρίου 2005, Πόλη του Μεξικού) ήταν Μεξικάνα πιανίστρια, συνθέτης και τραγουδίστρια. Σε ηλικία 25 ετών, το 1941, συνέθεσε την μεγάλη επιτυχία της Bésame Mucho (Μπέσαμε Μούτσο - Φίλα με πολύ), ένα τραγούδι που έχει εκτελεστεί από σημαντικότατο αριθμό καλλιτεχνών σε όλο τον κόσμο.
Κέβιν Μπρουκς

Ο Κέβιν Μπρουκς (γέννηση: 30 Μαρτίου 1959) είναι Άγγλος συγγραφέας, γνωστός για μυθιστορήματα απευθυνόμενα σε νεαρούς ενηλίκους. Το βιβλίο του "The Bunker Diary", που εκδόθηκε πρώτη φορά από την Penguin Books το 2013, απέσπασε το ετήσιο Μετάλλιο Κάρνεγκι ως το καλύτερο νέο βιβλίο για παιδιά ή νεαρούς ενηλίκους στο Ηνωμένο Βασίλειο, μία εξαιρετική αντιφατική επιλογή από τους Βρετανούς βιβλιοθηκάριους.
Grand Theft Auto 2

Το Grand Theft Auto 2 είναι βιντεοπαιχνίδι δράσης περιπέτειας ανοικτού κόσμου που αναπτύχθηκε από τη DMA Design (νυν Rockstar North) και δημοσιεύτηκε από τη Rockstar Games. Κυκλοφόρησε για τα Microsoft Windows στις 30 Σεπτεμβρίου του 1999 και το PlayStation στις 22 Οκτωβρίου του 1999. Κυκλοφόρησε αργότερα και για τα Dreamcast και Game Boy Color. Είναι το sequel του "Grand Theft Auto" και μέρος της σειράς "Grand Theft Auto". Το παιχνίδι παίζεται από μια προοπτική πάνω προς τα κάτω και ο παίκτης πλοηγείται στον κόσμο με τα πόδια ή με όχημα. Το παιχνίδι έγινε διαθέσιμο στις 4 Ιανουαρίου του 2008 μέσω "Steam".
Λιουίς Λιακ

Ο Λιουίς Λιακ (Lluís Llach, [ʎuˈiz ˈʎak], Ζιρόνα, 7 Μαΐου 1948) είναι Καταλανός μουσικός, συγγραφέας και πολιτικός. Αποτέλεσε έναν από τους πρωταγωνιστές του Νέου Καταλανικού Τραγουδιού κατά τη διάρκεια της δικτατορίας του στρατηγού Φράνκο, κατά την οποία αναγκάστηκε να εξοριστεί στο Παρίσι. Έκτοτε θεωρείται μία από τις σημαντικότερες φυσιογνωμίες της σύγχρονης καταλανικής κουλτούρας και του καταλανισμού. Έχει εκδόσει 22 δίσκους, ένας εκ των οποίων περιέχει μελοποιημένα ποιήματα του Κ.Π. Καβάφη σε μετάφραση του Κάρλες Ρίβα. Αποχώρησε από τη μουσική το 2007, μετά από 40 χρόνια ενεργής παρουσίας, διοργανώνοντας δύο τελευταίες συναυλίες στο Μπέρζες. Στις περιφερειακές εκλογές της Καταλονίας ήταν επικεφαλής των εκλογικών καταλόγων του Μαζί για το Ναι στην επαρχία της Ζιρόνα.
Skeptics Apocalypse

Skeptics Apocalypse είναι ο τίτλος του πρώτου άλμπουμ του αμερικάνικου speed metal συγκροτήματος Agent Steel, το οποίο κυκλοφόρησε το Ιούνιο του 1985 μέσω της δισκογραφικής εταιρείας Combat Records στην Βόρεια Αμερική και της Roadrunner Records στην Ευρώπη.
Πέτρος Αμπατζόγλου

Ο Πέτρος Αμπατζόγλου (1931-2004) ήταν βραβευμένος Έλληνας συγγραφέας.
Ελίν Πελίν

Ο Ελίν Πελίν, (βουλγ. Елин Пелин, 1878- 3 Δεκεμβρίου 1949), πραγματικό όνομα Ντιμιτάρ Ιβάνοφ Στογιάνοφ (βουλγ. Димитър Иванов Стоянов), ήταν δημοφιλής Βούλγαρος συγγραφέας, ο οποίος θεωρείται από τους καλύτερους διηγηματογράφους που περιγράφουν τη ζωή της βουλγαρικής επαρχίας και των Βουλγάρων αγροτών. Η πόλη Νοβοσέλτσι μετονομάστηκε το 1950 σε Ελίν Πελίν προς τιμήν του.
Γιούρι Ράτας

Ο Γιούρι Ράτας (εσθ. "Jüri Ratas") είναι Εσθονός πολιτικός ο οποίος είναι ο τωρινός αρχηγός του Εσθονικού Κεντρώου Κόμματος και υπηρέτησε ως Πρωθυπουργός της Εσθονίας από το 2016 ως το 2021. Διετέλεσε δεύτερος αντιπρόεδρος του Εσθονικού Κοινοβουλίου και Δήμαρχος του Τάλιν από το 2005 μέχρι το 2007. Ως δήμαρχος του Τάλιν, ξεκίνησε το πρόγραμμα της Ευρωπαϊκής Πράσινης Πρωτεύουσας.

Το 2013, ο Ράτας πρότεινε την αύξηση του κατώτατου μισθού από τις 2.000 στις 2.250 κορώνες (αντιστοιχεί σήμερα σε περίπου 144 ευρώ).

Μετά τις εκλογές του 2019, το κόμμα του υπέστη απώλειες, ωστόσο ο ίδιος συμφώνησε με το ακροδεξιό κόμμα EKRE και το Pro Patria και σχημάτισε κυβέρνηση συνασπισμού, με τον ίδιο πρωθυπουργό.

Ο Ράτας παραιτήθηκε από την πρωθυπουργία στις 13 Ιανουαρίου 2021 έπειτα από την εμπλοκή του κόμματός του σε σκάνδαλο παράνομης χρηματοδότησης μς πρωταγωνιστή τον επιχειρηματία Χίλαρ Τέντερ. Ο πρωθυπουργός δήλωσε ότι είχε άγνοια για την υπόθεση και ότι επέλεξε την παραίτησή του προκειμένου να αναλάβει την πολιτική ευθύνη για το σκάνδαλο. Ο Ράτας παρέμεινε υπηρεσιακός πρωθυπουργός μέχρι να σχηματιστεί μια νέα κυβέρνηση συνασπισμού.
Τζέφρι Ράιτ

Ο Τζέφρι Ράιτ ("Jeffrey Wright", 7 Δεκεμβρίου 1965) είναι Αμερικανός ηθοποιός του κινηματογράφου, της τηλεόρασης και του θεάτρου. Είναι ευρύτερα γνωστός για τους ρόλους του ως Belize στη μίνι σειρά του HBO, "Angels in America", Jean-Michel Basquiat στο "Basquiat", Felix Leiter στις ταινίες James Bond "Casino Royale" και "Quantum of Solace", Valentin Narcisse στη σειρά του HBO, "Boardwalk Empire", και ως Beetee στις τρεις από τις τέσσερις ταινίες "The Hunger Games". Αυτή τη στιγμή, εμφανίζεται στην τηλεόραση στο ρόλο του Bernard Lowe, στη σειρά του HBO, "Westworld".
Αϊντάρλι

Το Αϊντάρλι () είναι ένα χωριό στην περιφέρεια Αλμάτι του νοτιοανατολικού Καζακστάν.
Καπιταλισμός και Σχιζοφρένεια

"To Καπιταλισμός και Σχιζοφρένεια" (French: "Capitalisme et Schizophrénie")  είναι ένα δίτομο θεωρητικό του έργο των Γάλλων συγγραφέων, Gilles Deleuze και Felix Guattari, ο ένας φιλόσοφος και ο άλλος ψυχαναλυτής αντίστοιχα. Οι τόμοι, δημοσιεύθηκαν με οκτώ χρόνια διαφορά, ο πρώτος "Αντι-Οιδίπους το "1972,  και ο δεύτερος "Χίλια Πλατώματα" το1980. Ο μεταφραστής του έργου Brian Massumi παρατηρεί ότι τα βιβλία διαφέρουν σημαντικά ως προς το ύφος, το περιεχόμενο και τη σύνθεση.
Φάσι Διεθνιστικής Δράσης

Η οργάνωση Φάσι Διεθνιστικής Δράσης (ιταλικά "Fasci d'Azione Internazionalista")  ήταν ένα από τα ιταλικά Fascio που σχηματίστηκε το 1914, η οποία υποστήριζε τη συμμετοχή της Ιταλίας στον Πρώτο Παγκόσμιο Πόλεμο στο πλευρό της Αντάντ κατά των Κεντρικών Δυνάμεων. Στις 11 Δεκεμβρίου 1914, συγχωνεύτηκε με την οργάνωση "Αυτόνομες Φάσι Επαναστατικής Δράσης" ( "Fasci Autonomi d'Azione Rivoluzionaria") του Μπενίτο Μουσολίνι για να σχηματίσουν την "Φάσι Επαναστατικής Δράσης" ("Fasci d' Azion Rivoluzionaria) "υπό την καθοδήγηση του Μουσολίνι.
Αϊτέκε Μπι

Το Αϊτέκε Μπι (πρώην Νοβοκαζαλίνσκ) είναι ένας αστικού τύπου οικισμός και διοικητικό κέντρο στην επαρχία Καζάλι στην περιφέρεια Κυζυλόρντα του Καζακστάν. Πληθυσμός: 38,046 (απογραφή 2009); 33,441 (απογραφή 1999).Βρίσκεται βορειοδυτικά της Κυζυλόρντα, μερικά χιλιόμετρα από τα σύνορα με το Μανγκιστάου.
Ζαρκέντ

Το Ζαρκέντ ή Τζαρκέντ (), παλιότερα ονομαζόμενη ως Πανφίλοφ ( μέχρι το 1991) και Ντζαρκέντ ( μέχρι το 1942), είναι μια πόλη στην περιφέρεια Αλμάτι του Καζακστάν, και είναι το κέντρο της επαρχίας Πανφίλοφ. Βρίσκεται κοντά στο ποταμό Ουσέκ, όχι μακριά από τον ποταμό Ιλί. Πληθυσμός: 33.350 (απογραφή του 2009); 32.656 (απογραφή 1999).

Η πόλη ιδρύθηκε το 1882 ως Ντζαρκέντ. Από το 1942 μέχρι το 1991 ονομάστηκε ως Πανφίλοφ προς τιμή του ρώσου ήρωα του Β' Παγκόσμιου Πολέμου που πέθανε στη μάχη το 1941.
Οικονομισμός

Οικονομισμός αποκαλείται η αναγωγή όλων των κοινωνικών δεδομένων στις οικονομικές τους διαστάσεις. Ο όρος χρησιμοποιείται συχνά επικριτικά για την επικρατούσα τάση στην οικονομική επιστήμη θεωρώντας την ως ιδεολογία, στην οποία οι κανόνες της προσφοράς και της ζήτησης είναι οι μόνοι σημαντικοί παράγοντες στη διαδικασία λήψης αποφάσεων, είτε υπερβαίνοντας ή αδιαφορώντας για όλους τους άλλους παράγοντες. 
Θεωρείται ως μια παρενέργεια των νεοκλασικών οικονομικών και της τυφλής πίστης τους στο «αόρατο χέρι» της αγοράς ή στους «laissez-faire» τρόπους και η «οικονομίστικη» διαδικασία λήψης αποφάσεων επεκτείνεται πολύ πέρα από αποφάσεις που αφορούν την αγορά, καθώς χρησιμοποιείται για να δικαιολογήσει πολιτικές και στρατιωτικές αποφάσεις. Οι κοινωνικές συμβάσεις και η απορρέουσα ηθική δεν παίζουν κανένα ρόλο στις αποφάσεις υπό καθεστώς καθαρού οικονομισμού, εκτός εάν ο μηχανισμός της ζήτησης και της προσφοράς επηρεάζεται από τις ηθικές επιλογές των ατόμων. Οι επικριτές του οικονομισμού επιμένουν στη σημασία των πολικών και πολιτιστικών διαστάσεων στην κοινωνία.

Ο συντηρητικός Άλμπερτ Τζέυ Νοκ χρησιμοποίησε τον όρο πιο γενιά συμβολίζοντας μια ηθική και κοινωνική φιλοσοφία που «αντιλαμβάνεται το σύνολο της ανθρωπότητας με όρους παραγωγής, απόκτησης και διανομής του πλούτου». Δήλωσε πως «Μερικές φορές νόμιζα ότι εδώ μπορεί να είναι ο βράχος πάνω στον οποίο ο Δυτικός πολιτισμός τελικά θα συντριβεί. Ο οικονομισμός μπορεί να χτίσει μια κοινωνία η οποία είναι πλούσια, ευημερούσα, ισχυρή, ακόμη και μια που έχει μια ευρεία διάχυση της υλικής ευημερίας. Δεν μπορεί όμως να χτίσει μία κοινωνία με ουσία και βάθος...»
Ντέιμον Χιλ

Ο Ντέιμον Χιλ (γεν. Χάμστεντ, Ηνωμένο Βασίλειο, 17 Σεπτεμβρίου 1960)
είναι Βρετανός παλαίμαχος οδηγός αγώνων από την Αγγλία.
Γιεγκιντιμπουλάκ

Το Γιεγκιντιμπουλάκ (Καζακικά — Егіндібұлақ) είναι ένας οικισμός στη περιφέρεια Καραγκάντα στο Καζακστάν. Βρίσκεται στην ξερή στέπα, είναι ένα πρώην τριτοβάθμιο διοικητικό κέντρο. Το έδαφος στο βόρειο τμήμα της πόλης είναι ορεινό.

Ο πληθυσμός κυμαίνεται μεταξύ πέντε και δέκα χιλιάδες άτομα είναι κυρίως Μουσουλμάνοι Καζάκοι.

Εναλλακτικές μεταγραφές του ονόματος περιλαμβάνουν το Εγκιντιμπουλάκ, Εγκιντιμπουλάκ, και Γιεγκεντιμπουλάκ. Οι γύρω οικισμοί περιλαμβάνουν το Καραπουλάκ (δυτικά-νοτιοδυτικά), το Τερεκτί (βορειοδυτικά), Οσιμπάι (βορειοανατολικά), το Κιικασγκάν και το Ντογκαλάν στα νοτιοανατολικά.

Το Κογιαντίνσκ, μια γιορτή που γινόταν από τον Ιούνιο του 1848 κάθε χρόνο έως το 1930 όπου ανταλάσσονταν προϊόντα μεταξύ των κατοίκων γινόταν κοντά στο Γιεγκιντιμπουλάκ στη διαδρομή των καραβανιών στην Κεντρική Ασία προς τη Σιβηρία.
Γιόος φαν Κρέσμπεϊκ

Ο Γιόος φαν Κρέσμπεϊκ (φλαμανδικά: Joos van Craesbeeck (περ. 1605/06 – περ. 1660) ήταν Φλαμανδός αρτοποιός και ζωγράφος, ο οποίος διαδραμάτισε σοβαρό ρόλο στην εξέλιξη της φλαμανδικής ρωπογραφίας στα μέσα του 17ου αιώνα, μέσω των πινάκων με σκηνές σε ταβέρνες και τα "ακόλαστα" πορτρέτα του. Ζωγράφισε, επίσης, ορισμένους θρησκευτικού περιεχομένου πίνακες.
Unstoppable Force

Unstoppable Force είναι ο τίτλος του δεύτερου άλμπουμ του αμερικάνικου speed metal συγκροτήματος Agent Steel, το οποίο κυκλοφόρησε τον Μάρτιο του 1987 μέσω της δισκογραφικής εταιρείας Combat Records.
Γιάνα Γιαζόβα

Η Γιάνα Γιαζόβα (βουλγ.: Яна Язова (1912 - 1974), πραγματικό όνομα Λιούμπα Τοντόροβα Γκαντσέβα (Люба Тодорова Ганчева) ήταν Βουλγάρα διανοούμενη και συγγραφέας.

Γεννήθηκε στο Λομ το 1912. Σπούδασε Σλαβική Φιλολογία στο Πανεπιστήμιο της Σόφιας από όπου αποφοίτησε το 1935. Ήδη είχε εκδώσει την πρώτη της ποιητική συλλογή το 1931. Ως διανοούμενη έσπασε αρκετά ταμπού σχετικά με το ρόλο της γυναίκας διανοούμενης στην προπολεμική Βουλγαρία, ταξιδεύοντας σε αρκετές χώρες όπως στην Τουρκία, την Ελλάδα, τη Γιουγκοσλαβία, τη Συρία, την Αίγυπτο, τη Γερμανία και αλλού, με τη χρηματική υποστήριξη γυναικείων οργανώσεων ή της Διεθνούς Ένωσης Συγγραφέων. Μαζί με το μέντορα και εραστή της Αλεξάντερ Μπαλαμπάνοφ, διάσημο κλασικιστή και εκδότη εξέδωσαν το παιδικό περιοδικό Μπλοκ τα έτη 1942-3. Το 1943 παντρεύτηκε με άλλον άντρα χωρίς όμως να διακόψει τη σχέση της με τον Μπαλαμπάνοφ. Μετά την επικράτηση του κομμουνιστικού καθεστώτος στη Βουλγαρία, η Γιαζόβα πιέστηκε να αποκηρύξει τα προηγούμενα γραπτά της και να ακολουθήσει την επίσημη κρατική κατεύθυνση για την τέχνη. Η Γιαζόβα όμως δεν μπορούσε να συμβιβαστεί με αυτήν την πίεση και από το 1952 αποτραβήχτηκε από την κοινωνία, γράφοντας έργα που εκδόθηκαν μετά το θάνατό της. Τον Αύγουστο του 1974 βρέθηκε δολοφονημένη στην κατοικία της χωρίς να γίνει δυνατόν να εξακριβωθεί η ακριβής ημερομηνία θανάτου της, ούτε να εξιχνιαστεί ποτέ η δολοφονία της. 

μικρογραφία|αριστερά|Η Γιαζόβα τη δεκαετία του '30
Ασχολήθηκε με τη συγγραφή ιστορικών μυθιστορημάτων. Το 1940 εξέδωσε το ιστορικό θεατρικό έργο "ο Τελευταίος των Παγανιστών" και το μυθιστόρημα "ο Καπετάνιος", που ήταν το πρώτο έργο στα βουλγάρικα σχετικά με το θέμα της διακίνησης ναρκωτικών. Και τα δυο έργα έγιναν δημοφιλή. Τα πιο αξιόλογα έργα της δημοσιεύτηκαν μετά το θάνατό της. Στο ιστορικό μυθιστόρημα "Αλέξανδρος ο Μακεδὀνας" περιγράφει με αυθεντικότητα την εποχή και τις ιστορικές τοποθεσίες που είχε επισκεφτεί και η ίδια. Στα χρόνια της απομόνωσης της συνέγραψε την ιστορική τριλογία "Βαλκάνια" με θέμα τη Βουλγαρική Εθνική Αναγέννηση του 19ου αιώνα.